2
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ

ЧЕЧИМ

	2022-жылдын «10» июну
	        № 94
	               Нур-Султан шаары




Бажы бирлигинин Комиссиясынын жарандык жүргүнчү учактардын айрым түрлөрүнө карата 2009-жылдын 27-ноябрындагы № 130 чечимине өзгөртүүлөрдү киргизүү жөнүндө

2014-жылдын 29-майындагы Евразия экономикалык бирлиги жөнүндө Келишимдин 43 жана 45-беренелерине, Евразия экономикалык комиссиясы жөнүндө жобонун (2014-жылдын 29-майындагы Евразия экономикалык бирлиги жөнүндө Келишимге № 1 тиркеме) 16-пунктуна, Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентине № 1 тиркеменин 7-пунктуна ылайык, Евразия экономикалык комиссиясынын Кеңеши чечти:
1. Бажы бирлигинин 2009-жылдын 27-ноябрындагы № 130 «Евразия экономикалык бирлигин бирдиктүү бажы-тарифтик жөнгө салуу жөнүндө» чечиминин 7-пунктуна төмөнкүдөй өзгөртүүлөр киргизилсин:
а) 7.1.13-пунктча төмөнкүдөй редакцияда баяндалсын:
«7.1.13. Жарандык жүргүнчү учактары, ЕАЭБ ТЭИ ТН 8802 40 003 5 жана 8802 40 003 6 коддору менен классификацияланат, Евразия экономикалык бирлигинин бажы аймагына 2031-жылдын 31-декабрын кошо алганга чейин аларды ушул товарды ташып киргизүү жүзөгө ашырылган мүчө мамлекеттин аймагынын чегинде пайдалануу, ошондой эле мүчө мамлекеттердин аймактарынын ортосунда ташуулар үчүн жана (же) эл аралык ташуулар үчүн пайдалануу максатында киргизилген;»;
б) 7.1.20-пунктча төмөнкүдөй редакцияда баяндалсын:
«7.1.20. Турбовинттик жарандык жүргүнчү учактар, ЕАЭБ ТЭИ ТН 8802 30 000 7 жана 8802 40 001 6 коддору менен классификацияланат, аба кемелеринин учуу жарактуулугун сактоого жооптуу ыйгарым укуктуу орган тарабынан жактырылган, жүргүнчүлөрдү жайгаштыруу схемасында (LOPA) көрсөтүлгөн жүргүнчү орундарынан саны 90 адамдан көп эмес болгон, Евразия экономикалык бирлигинин бажы аймагына 2025-жылдын 31-декабрын кошо алганга чейин киргизилген;».
2. Ушул Чечим расмий жарыяланган датадан тартып 10 календардык күн өткөндөн кийин күчүнө кирет. 

Евразия экономикалык комиссиясынын Кеңешинин мүчөлөрү:

